दुद्धी, सोनभद्र। भाजपा जिलाध्यक्ष अजित चौबे ने रविवार को दुद्धी शिवाजी तालाब पर लोकतंत्र सेनानी स्व. डॉ० राजकिशोर सिंह व भाजपा के पूर्व नगर अध्यक्ष स्व: महादेव सिंह के स्मृति में वृक्षारोपण किया। इस दौरान जिलाध्यक्ष ने कहा भाजपा के द्वारा पूरे जिले में वृक्षारोपण सप्ताह अभियान चलाया जा रहा है। जिसमे जिले के लगभग 1600 से अधिक बूथों पर वृक्ष लगाया जा रहा है। उस क्रम में आज दुद्धी के इस पावन धरती पर लोकतंत्र सेनानी डॉ राजकिशोर सिंह व महादेव सिंह के स्मृति में वृक्षारोपण कर, उसे संरक्षित करने के लिये ट्री गार्ड लगाया गया। उन्होंने रोपित पौधों की सुरक्षा करने की अपील करते हुए कहा कि जब ये पौधे बड़े होकर हमें शीतलता प्रदान करेंगी तब इन पौधों की छांव अपने प्रिय लोकतंत्र सेनानियों की याद दिलाती रहेगी। इसके बाद लोकतंत्र सेनानियों के परिजनों को अंगवस्त्रम से सम्मानित किया गया। इस दौरान मण्डल अध्यक्ष मनोज सिंह बबलू, पूर्व जिला महामंत्री सुरेंद्र अग्रहरी, डॉ० ओमकार नाथ, धीरेंद्र अग्रहरि धीरू, मण्डल महामंत्री प्रेमनारायण मोनू सिंह, मनीष जायसवाल, मण्डल मंत्री गोरखनाथ अग्रहरी, अंशुमान रॉय, आईटी विधानसभा संयोजक संगम गुप्ता, सोसल मीडिया संयोजक कौशलेन्द्र प्रताप सिंह सहित भारी संख्या भाजपा कार्यकर्ता उपस्थित रहे।